CELEX: 22016D2172
Language: bg
Date: 2015-06-11 00:00:00
Title: Решение на Съвместния комитет на ЕИП № 137/2015 от 11 юни 2015 година за изменение на приложение I (Ветеринарни и фитосанитарни въпроси) към Споразумението за ЕИП [2016/2172]

15.12.2016   
               
               
                  BG
               
               
                  Официален вестник на Европейския съюз
               
               
                  L 341/18
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 137/2015
      от 11 юни 2015 година
      за изменение на приложение I (Ветеринарни и фитосанитарни въпроси) към Споразумението за ЕИП [2016/2172]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Срокът на действие на Регламент (ЕО) № 877/2003 на Комисията (1), който е включен в Споразумението за ЕИП, изтече на 25 май 2005 г. и следователно позоваването на регламента следва да бъде заличено от Споразумението за ЕИП.
               
            
                  (2)
               
               
                  Директива 70/524/ЕИО на Съвета (2) бе отменена с Регламент (ЕО) № 1831/2003 на Европейския парламент и на Съвета (3) и с Регламент (ЕО) № 767/2009 на Европейския парламент и на Съвета (4), като и директивата, и регламентите са включени в Споразумението за ЕИП, и следователно позоваването на Директива 70/524/ЕИО следва да бъде заличено от Споразумението за ЕИП.
               
            
                  (3)
               
               
                  Директива 87/153/ЕИО на Съвета (5) бе отменена с Регламент (ЕО) № 1831/2003, като и директивата и регламентът са включени в Споразумението за ЕИП, и следователно позоваването на Директива 87/153/ЕИО следва да бъде заличено от Споразумението за ЕИП.
               
            
                  (4)
               
               
                  Срокът на действие на Директива 95/10/ЕО на Комисията (6), която е включена в Споразумението за ЕИП, изтече на 30 март 2002 г. и следователно позоваването на директивата следва да бъде заличено от Споразумението за ЕИП.
               
            
                  (5)
               
               
                  Срокът на действие на Решение 2006/478/ЕО на Съвета (7), което е включено в Споразумението за ЕИП, изтече на 30 юни 2010 г. и следователно позоваването на решението следва да бъде заличено от Споразумението за ЕИП.
               
            
                  (6)
               
               
                  Срокът на действие на Решение 2008/486/ЕО на Съвета (8), което е включено в Споразумението за ЕИП, изтече на 30 юни 2012 г. и следователно позоваването на решението следва да бъде заличено от Споразумението за ЕИП.
               
            
                  (7)
               
               
                  Настоящото решение се отнася до законодателството относно фуражите. Законодателството относно фуражите не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Поради това настоящото решение не се прилага по отношение на Лихтенщайн.
               
            
                  (8)
               
               
                  Поради това приложение I към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Текстът на точка 1 (Директива 70/524/ЕИО на Съвета), точка 1щж (Регламент (ЕО) № 877/2003 на Комисията), точка 2 (Директива 87/153/ЕИО на Съвета), точка 10 (Директива 95/10/ЕО на Комисията), точка 45 (Решение 2006/478/ЕО на Съвета) и точка 46 (Решение 2008/486/ЕО на Съвета) от глава II от приложение I към Споразумението за ЕИП се заличава.
      Член 2
      Настоящото решение влиза в сила на 12 юни 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
         Съставено в Брюксел на 11 юни 2015 година.
         
            
               За Съвместния комитет на ЕИП
            
            
               Председател
            
            Gianluca GRIPPA
         
      
      
         (1)  ОВ L 126, 22.5.2003 г., стр. 24.
      
         (2)  ОВ L 270, 14.12.1970 г., стр. 1.
      
         (3)  ОВ L 268, 18.10.2003 г., стр. 29.
      
         (4)  ОВ L 229, 1.9.2009 г., стр. 1.
      
         (5)  ОВ L 64, 7.3.1987 г., стр. 19.
      
         (6)  ОВ L 91, 22.4.1995 г., стр. 39.
      
         (7)  ОВ L 189, 12.7.2006 г., стр. 7.
      
         (8)  ОВ L 165, 26.6.2008 г., стр. 8.
      
         (*1)  Без отбелязани конституционни изисквания.